
ΝΟΜΟΙ 

ΝΟΜΟΣ ΥΠ'ΑΡΙΘ. 1880 

Τροποποίηση διατάξεων των νόμων 1262/1982 (ΦΕΚ Α' 70) και 

1338/1983 (ΦΕΚ Α' 34) για την ανταγωνιστικότητα της ναυπή- 

γοεπισκευαστικής βιομηχανίας της χώρας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Στο ν. 1262/1982, μετά το άρθρο 29, προστίθεται άρθρο 29Α ως 
εξής: 

«Άρθρο 29Α 

1. Για τη βελτίωση της ανταγωνιστικότητας της ναυπηγοεπισκευα- 
στικής βιομηχανίας της χώρας, και κατά παρέκκλιση των διατάξεων 
του νόμου αυτού, δύναται με κοινές αποφάσεις των Υπουργών Εθνικής 
Οικονομίας και Βιομηχανίας, Ενέργειας και Τεχνολογίας, που δημο¬ 
σιεύονται στην Εφημερίδα της Κυβερνήσεως, να παρέχονται κίνητρα σε 
ναυπηγικές ή ναυπηγοεπισκευαστικές επιχειρήσεις και σε ναυπηγικές ή 
νάυπηγοεπισκευαστικές εργασίες, σε οποιαδήποτε περιοχή και αν πραγ¬ 
ματοποιούνται οι σχετικές επενδύσεις, περιλαμβανομένης και της περιο¬ 
χής Α. Με τις αποφάσεις αυτές καθορίζονται ιδίως το είδος και το ύψος 
των κινήτρων, οι προϋποθέσεις, οι δικαιούχοι καθώς και η διαδικασία 
και τα όργανα χορηγήσεως. 

2. Οι κατά την παράγραφο 1 κοινές αποφάσεις δύναται, προκειμένου 
περί ναυπηγοεπισκευαστικών επιχειρήσεων, να ανατρέχουν μέχρι την 
1η Ιανουάριου 1986. 

3. Η προβλεπόμενη ετήσια δαπάνη, που απορρέει από τις αποφάσεις 
της παραγράφου 1 του άρθρου αυτού, εγγράφεται στο οικείο κεφάλαιο 
του Προγράμματος Δημοσίων Επενδύσεων». 

Άρθρο 2 

Στο άρθρο 2 παρ. 1 του ν. 1338/1983 προστίθεται περίπτωση ια' 
ως εξής: 

«ια. Το καθεστώς των παρεχόμενων υπό οποιαδήποτε μορφή κινή¬ 
τρων και ενισχύσεων στις ναυπηγικές εργασίες». 

Άρθρο 3 

Τροποποιείται μόνο ως προς το χρόνο λήξεως που έχει σήμερα το άρ¬ 
θρο 3 παράγρ. 5 εδάφ. 2 του ν. 1262/1982. 

Επιχειρήσεις των περιπτώσεων α', γ’ και Γ της παρ. .1 του άρθρου 2, 
που είναι εγκατεστημένες ή έχουν ημιτελείς εγκαταστάσεις μέχρι τη δη¬ 
μοσίευση του νόμου αυτού στην επαρχία Θεσσαλονίκης του νομού Θεσ¬ 
σαλονίκης, δικαιούνται τα κίνητρα της περιοχής Β' για επενδύσεις 
πραγματοποιούμενες μέχρι, 31 Δεκεμβρίου 1990 με τις προϋποθέσεις 
και τους περιορισμούς του ΐνόμου. 


Άρθρο 4 

1. Στο τέλος της παρ. 1 του άρθρου 38 του α.ν. 1846/1951, όπως 
έχει τροποποιηθεί και ισχύει, προστίθεται τρίτο εδάφιο ως εξής: 

«Οι διατάξεις του προηγούμενου εδαφίου δεν εφαρμόζονται προκειμέ¬ 
νου για εργατοτεχνίτες οικοδόμους. 

Για την κάλυψη της επιβάρυνσης από τη χορήγηση του επί πλέον πο¬ 
σού αυξάνεται κατά 1% το ποσοστό Κλάδου Ασθένειας σε χρήμα και 
βαρύνει εξ ολοκλήρου τους εργοδότες που απασχολούν οικοδόμους. 
Κάθε δύο χρόνια καταρτίζεται αναλογιστική μελέτη και το παραπάνω 
ποσοστό ανακαθορίζεται σύμφωνα με τα αποτελέσματα της μελέτης αυ¬ 
τής». 

2. Το τρίτο εδάφιο της παραγράφου 3 του. άρθρου 2 του α.ν. 1846/ 
1951, όπως συμπληρώθηκε από την παράγραφο 2 του άρθρου 29 του 
ν.δ. 2698/1953 (ΦΕΚ 315), αντικαθίσταται ως εξής: 

«Στην ασφάλιση του Ι.Κ.Α., του Ο.Α.Ε.Δ., του Ο.Ε.Κ. και της Εργα¬ 
τικής Εστίας υπάγονται κατά τις διατάξεις των άρθρων 35 έως και 51 
του Κανονισμού Ασφάλισης του Ι.Κ.Α. οι εργολάβοι και υπεργολάβοι 
οικοδομικών και τεχνικών εργασιών που απασχολούνται αυτοπροσώ¬ 
πως σε εργασίες της παραγράφου 1 του άρθρου 35 του Κανονισμού αυ¬ 
τού, ανεξάρτητα αν προσφέρουν ή όχι εξαρτημένη εργασία έναντι αμοι¬ 
βής, εφ’ όσον δεν υπάγονται στην ασφάλιση του Ταμείου Συντάξεων 
Μηχανικών και Εργοληπτών Δημοσίων Έργων (Τ.Σ.Μ.Ε.Δ.Ε.). 

0 τρόπος αμοιβής των παραπάνω (όπως ημερομίσθιο, κατ’ απο¬ 
κοπή, κατά μονάδα έργου), η τυχόν έκδοση τιμολογίων ή δελτίων παρο¬ 
χής υπηρεσιών, ο τρόπος φορολόγησης της αμοιβής τους, η χρησιμο¬ 
ποίηση δικών τους μηχανημάτων και εργαλείων και τέλος η μεσολά¬ 
βησή τους στην πρόσληψη και αμοιβή προσώπων απασχολουμένων υπό 
την επίβλεψη και τις εντολές τους δεν επηρεάζει την κατά τα ανωτέρω 
ασφάλισή τους στο Ι.Κ.Α. Οι παραπάνω για την ιδιότητά τους αυτήν 
εξαιρούνται από την ασφάλιση του Τ.Ε.Β.Ε. 

Επίσης στην ασφάλιση του Ι.Κ.Α., Ι.Κ.Α. - Τ.Ε.Α.Μ., του Ο.Α.Ε.Δ. 
(ανεργία, "λογαριασμός στρατευμένων μισθωτών, διανεμητικός λογα¬ 
ριασμός οικογενειακών επιδομάτων μισθωτών), του Ο.Ε.Κ. και της Ερ¬ 
γατικής Εστίας υπάγονται οι παραγωγοί πωλήσεων (πλασιέ), ανεξάρ¬ 
τητα αν συνδέονται με τον εργοδότη τους με σχέση εξαρτημένης εργα¬ 
σίας ή παροχής ανεξαρτήτων υπηρεσιών, εφ’ όσον εξυπηρετούν απο¬ 
κλειστικά μία επιχείρηση και απασχολούνται μέσα ή έξω από αυτήν, αυ¬ 
τοπροσώπως με τη διάθεση των προϊόντων της. 

Η ασφάλιση χωρεί ανεξάρτητα από τον τρόπο αμοιβής τους (ποσοστά 
ή μισθός, ή μισθός και ποσοστά), την τυχόν έκδοση τιμολογίων ή δελ¬ 
τίων παροχής υπηρεσιών και τον τρόπο, φορολόγησής της». 

3. Χρόνος ασφάλισης, που παρασχέθηκε προ της υπαγωγής κάθε κα¬ 
τηγορίας εργασιών ή ειδικοτήτων στις διατάξεις του άρθρου 104 του 
Κανονισμού Ασφάλισης του Ι.Κ.Α., λαμβάνεται υπόψη για τη συμπλή¬ 
ρωση των χρονικών προϋποθέσεων της περίπτ.- γ' της παρ. 1 του άρ- 

Ορου 2 του Κανονισμού Μαριών και Ανθυγιεινών Κπαγγελμάτων για 
όσες εργασίες ή ειδικότητες έχουν ενταχΟεί στον παραπάνω Κανονισμό 
μέχρι τη δημοσίευση του παρόντος.- 

I . Ασφαλισμένοι του Ταμείου Κπικουρικής Ασφάλισης Κργατοτεχνι- 
τών Δομικών και Ξυλουργικών Κργασιών (Τ.Ε.Α.Κ.Δ.Ξ.Κ.). που έχουν 
υποβάλει αίτηση στο 1.Κ..Α. για αναγνώριση ημερών εργασίας μέσα 
στην προθεσμία της παρ. I του άρθρου 2.ΐ του ν. 1169/1084. σύμ¬ 
φωνα με τις διατάξεις του άρθρου I του ν. (>29/1977. όπως ισχύει, 
έχουν το δικαίωμα αντίστοιχης εφαρμογής του νόμου αυτού και στο 
Τ.Κ.Α.Κ.Δ,Ξ.Κ. με αιτήσή τους. 

5. Τα οικονομικά αποτελέσματα από την εφαρμογή της προηγούμε¬ 
νης παραγράφου αρχίζουν από την υποβολή της αίτησης στο Ταμείο. 

Άρθρο 5 

II ισχύς του νόμου αυτού αρχίζει από τη δημοσίευσή του στην Κφημε- 
ρίδα της Κυβερνήσεως. 


ΙΙαραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα. 16 Μαρτίου 1990 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΙ ΤΕΧΝΟΛΟΓΙΑΣ 

Γ. ΜΕΡΙΚΑΣ Π. ΣΑΚΕΛΛΑΡΙΔΗΣ 

(θεωρήθηκε και τέθηκε η Μεγάλη Σφραγίδα του Κράτους 
Αθήνα. 20 Μαρτίου 1990 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΚΩΝ. ΣΤΑΜΑΤΗΣ 

